
NOVAJOJ 


En la lasta numero de SkE, mi klarigis, kial ĝi ne aperis de 
du jaroj: interalie pro la nasko de mia filo, Gabrielo, en 
la fino de 1982. Nun mi povas fiere anonci la naskon de dua 
filo, Pabiano, en februaro. Kiel vi rimarkas, ĉi—foje mi 
sukcesis malfrui nur je du monatoj anstataŭ du jaroj. 

Rigardante la arnasiĝintan materialon de du jaroj, mi facile 
povis konstati, kiu temo ĉiam restas proksima al la koro de 
la esperantistoj. Mi trovis minimume tri sufiĉe longajn 
artikolojn pri la pronomoj kaj sufiksoj. Eble kelkaj el vi 
partoprenas la. opinion de Marie Bartovsk 5 en ĈeRoslovakujo; 
ŝi sendis al mi poŝtkarton, en kiu ŝi komparis la tutan 
diskuton kun la mezepokaj disputoj pri la. nombro da anĝeloj, 
kiuj povas stari sur la pinto de pinglo. Sed, laŭ la kvanto 
da leteroj kaj artikoloj, kiujn mi ricevadas pri la lingva 
demando, por la plimulto ĝi retenas sian fascinon. Do, ni 
senhonte plu debatul En ĉi tiu numero vi trovas la kontri— 
buon de Claude Piron pri tiu temo. 

Lasta novaĵo: finfine okazas la prezaltiĝo kiun mi minacis 
en la antaŭa numero. Eskapas nur la usonanoj, por kiuj la 
abonkosto eĉ malaltiĝas, kaj la japanoj, por kiuj ĝi restas 
sama. Post pena horo da kalkuletoj en la marĝenoj de mal— 
nova ĵurnalo (infanoj ne nur malhelpas redakti revuojn; ili 
ankaŭ rompas poŝkalkulilojn), mi triumfe aperigas la liston 
de novaj tarifoj en la interna kovrilo. 


Anna Brennan 

Intermicki Virina Tago 


ĉi tia materialo pri Intermcia Virina Taao estis komisiita de la Komisiono 
de UEA pri Virina Agado. La celo estis fari el ĝi libreton pri la festado de 
Internacia Virina Tago tra la mondo. Bedaŭrinde, kolektinte la rmterialon, 
mi ne sukcesis prepari ĝin dum sufiĉe longa tempo! Tial legantoj konstatos, 
ke kelkaj el la artikoloj estas tre malaktualaj. Huj, kiuj rilatas al difinita 
jaro, priskribas la okazaĵojn de 1982. Sed Ĉar la festado de iVT ne 
fundamente ŝanĝiĝis post. tiu dato, mi tamen aperigas la tuton, kun muitaj' 
pardonpetoj al la kontribuintoj pro la prokrasto. 

Mi bedaŭms informi, ke intertempe mortis urui el la ĉefaj kontrihuintoj, 
Rajna Konstantinova, en aŭgusto 1983. ab 


KIAL JE LA 8a DE MARTO? 

Ne plu estas klare, ĝuste kial la dato Sa de marto estis elektita kiel 
Internacia Virina Tago. De pluraj fontoj mi ricevis fragmentoin de la 
historio de tiu tago. Sajne, nuntempe restas nur pecetoj de ia kompleta 
bildo. 

Ĝenerale, la historioj komenciĝas en la sama punkto: en 1857, kiam 
laboristinoj en ia tekso- kaj vesto-fabrikoj de Nov-Ĵorko manifestaciis en 
la stratoj de la urbego, protestante pro siaj teruraj labor-kondiĉoj. Laŭ 
kelkaj fontoj, tiu manifestacio okazis je la &a de marto; laŭ alia, la dato 
rilatas al striko de laboristinoj en la usona urbo Cikago en 1909. 

Je la 28a de februaro 1909, virinaj membroj de la usona sociaiisma partio 
manifestaciis favore ai la virina voĉdonrajto. La postan jaron ili jam 
rekonis la iastan dimanĉon de februaro kiel „Virinan Tagon". 

Inter ĉiuj informetoj kaj fragmentoj, eistaras unu evento: la Dua Internacia 
Konferenco de Sociaiismaj Virinoj en 1910 en Kopenhago. La fama 
germana aganto Klara Zetkin [cetkm ] faris proponon pri Internacia Virina 
Tago, kiu estis unuamme akceptita. Tiam la aato ankoraŭ ne estis fiksita je 
la 8a de marto. Dum multaj jaroj usonaj virinoj daŭre festis ĝin je ia iasta 
dimanĉo de februaro, dum en diversaj eŭropaj landoj ĝi okazis je la 19a de 
marto. Ne estas klare, kiam la dato estis ŝanĝita al ia 8a de marto. 

Dum la Unua Mondmiiito, multaj nacioj ĉesis observi ia tagon, sed en Usono 
la virma movado piifortiĝis. Oni uzis ia tagon por protesti kontraŭ milito 
kaj militismo. 

Rusujo oni unue observis IVT en 1913. Sekvis serio de militemaj Virinai 
Tagoj, kiu kulminis en 1917,' kiam ekspiodis ribeloj pro manko de manĝaToj, 
strikoj, kaj amasaj manifestacioj de virinoj. Post la Revolucio, IVT iĝis 
oficiala festotago en Sovet-Unio. 

En ĉinujo, oni unuafoje observis la tagon en 1924. La virinoj postulis ne 
nur egalajn rajtojn en laboro, edukado kaj politiko, sed ankaŭ finon al la 
edzimgo de infanoj, poligamio, kromedzinoj kaj prostituiteco. 


KAĴ NUNTEMPE? 

Aŭstrujo 

La virina tago estas ĉie solene festata - ankaŭ en nia lando Aŭstrio. En 
multaj kunvenoj ĉi-jare oni festis kaj manifestaciis. Tiu tago estis ĉefe 
destinata al la jĵac-kampanjoj por malarmado, kaj subskribo de la Linz- 
apelacio kontraŭ iokado de planitaj mezdistancaj raketoj en Eŭropo. Sed 
ankaŭ aliaj postuloj estis aŭdeblaj: plibonigo de la vivkondiĉoj por virinoj, 
mstalo de komunikaj centroj, kontraŭ privilegioj por politikistoj. En multaj 
urboj okazis manifestacioj kaj virinaj mitingoj. 


Bulgarujo 

Kortuŝan bildon prezentas nia ĉefurbo Sofio ĉiujare je la 7a kaj la 8a de 
marto: la stratoj estas plenaj de rapide marŝantaj viroj, infanoj kaj virinoj, 
kun bukedetoj enmane, ĉu pli modestaj aŭ pli pompaj, sed ĉiuj kun la sama 
arno destinitaj por la virino - patrino, edzino, fratino, filino, amatino aŭ 
simple amikino... Apenaŭ estas en tiu tago viro, kiu ne aĉetis florojn por 
iu virino. Apenaŭ estas virino, kiu ne ricevis florojn je la 8a de marto. Sed 
ankaŭ oni apenaŭ pensas kial la virinoj ricevas florojn je la 8a de marto. 
Oni scias nur, ke la virino, kiu donacas al la mondo la vivon, gardas kaj 
daurigas la homan genton, je tiu tago havas sian feston. 


Ekde 1944 en Buigario oni komencis festi oficiale ia 8an de ma-to. Okaze 
de la Internacia Tago de la Virino en ĉiuj fabrikoj, Jernejoj, institutoj kaj 
aliaj laborejoj, okazas solenaj kunvenoj. Oni legas raf>ortojn, estas 
literatura kaj muzika programo. Poste ia tuta kolektivo dancas, ridas, 
amuziĝas ktp. La virinoj ricevas donacojn, florojn. En nia lando je ia 8a de 
marto la virinoj iras ai sia laborloko. Tie la partia kaj sindikata estraro 
gratulas ilin. Tiun tagon oni liberigas ilin de laboro kaj ili ricevas donacojn. 
En ciuj urboj, en ĉiuj kvartaioj, same okazas kunvenoj kaj solenaĵoj. 

Same oni festas la 8an de marto en Hungario kaj Cefioslovakio, kie okazas 
simiiaj ceiebroj. 

FR Germanujo 

Okaze de la Internacia Virina Tago en 1982 protestis miloj da virinoj en 
diversaj urboj de ia federacia respubiiko. Ili kontraŭis la tradician 
dominadon de la viroj, la kontraŭvirinan medicinon kaj la intencojn devigi 
virinojn fari civilan militservon. En Frankfurto oni komencis kolekti 
subskribojn por tiamaniere argumenti ĉe la registaro. 


Ĵugoslavio 

ĉe ni la festo jam perdis la karakteron de batalo. La virinoj nun postulas, 
ke ne nur la 8an de marto sed ankaŭ en ĉiuj 365 tagoj de la jaro oni 
respektu ilin kaj iiian laboron. Sed nun la viroj batalas por egalrajteco. Ili 
jam multon atingis. Viro rajtas havi liberajn tagojn pro malsano de infano. 
Eĉ post la nasko de ia infano la geedzoj povas mem decidi, kiu volas resti 
hejme. 


Pollando 

Nun iomete oni pli modeste ĝin festas, kio ja estas komprenebla, 
konsiderante la krizon ĉi-lande. Maigraŭ tio, tamen la virinoj laborantaj 
estas honorataj de la estroj kaj ĝeneraie de kolegoj per floroj aŭ oni 
regalas per kuketoj kaj kafo. En mia oficejo, antaŭe, la sindikatoj kun la 
estraro donacis al ĉiuj laborantaj kaj emeritaj virinoj iujn praktikajn aĵojn, 
rememoraĵojn, kiel ekz. florvazojn, tablotuketojn, tasetojn ktp. Krome, 
aranĝita estis solena renkontiĝo kun ia ĉefestroj, kiuj disdoms diplomojn al 
la plej longe laborintaj viri.no j kaj monan sumon aldone al la distingo. 

Ankaŭ en familioj disvastiĝis la kutimo laŭ kiu la viroj kaj infanoj gratulas 
la virinojn okaze de ilia tago. Ili donacas floron aŭ la infanoj donas mem- 
desegnitan karteton k.s. 


FVecipe la 7an de marto, jam la florvendejoj estas pretaj por vendi la 
florojn, kaj estas skribite: „Floreto por Eva". Dum tiu tago kaj la 8a de 
rnarto, plejparte aĉetadas ia florojn nur VIROJ!!! Krome en diversaj 
vendejoj de juveloj, kosmetikaĵoj kaj aliaj memoraĵoj, plejparte troviĝas 
aĉetantaj viroj. Kompreneble, ili aĉetas malgrandajn au pli valorajn 
donacojn por siaj edzinoi, amikinoj ktp; sed floron ĉiuj virinoj kaj virinetoj 
en la hejmo ricevas - de siaj edzo, patro, avo ktp. 

Ankaŭ dum la 8a de marto, ĉiuj viroj hejme kaj en la oficejoj aŭ 
entreprenoj kiopodas esti tre ĝentiiaj, faras la virinajn laborojn dum tiu 
tago, por ke la edzino aŭ alia virino dum tiu tago ĝuu vere sian liberecon. 

En entreprenoj, lernejoj kaj diversaj oficejoj, ia viroj kune kun la 
direktoro, ĉefo, eventuaJe reprezentanto de la sindikato, vizitadas ĉiujn 

Ĉambrojn, kie laboras la virinoj. Jam tre frue matene antaŭ la 
iaborkomenco estas fioroj en ĉiuj ĉambroj kaj belaj bondezirkartoj. Poste, 
tiu vira delegacio persone bondeziras al ni sukceson, sanon kaj ĉion bonan 
sur ĉiu laborkampo kaj private hejme, 

ĉiuj virinoj en la entreprenoj (mi rakontas plejparte pri mia entrepreno, en 
kiu mi laboris dum 25 jaroj) ricevadis dum bonaj tempoj beiajn kaj utilajn 
donacojn. Unu horon pli frue ni rajtis fini nian laboron, por partopreni 
distran posttagmezon kun kaftrinkado kaj kuko, kelkfoje giaso da vino. 
Kompreneble, tiam ni virinoj afable invitis ĉiujn kolegojn kaj direktorojn 
kaj ĉefojn festi kun ni. Ofte, ni ricevadis senpagajn biletojn por teatraĵo 
aŭ koncerto. Cis vespero, ni virinoj festas kaj kiopodas regali niajn 
kolegojn, amikojn kaj la edzon, avon hejme. 


Sovet-Unio 

Virina Tago estais oficiala §tata festo, libera tago. La antaŭan tagon dum 
solena kunveno gvidantoj de entreprenoj gratulas ĉiujn virinojn ĝenerale kaj 
honorigas plej elstarajn virinojn per floroj, honordiplomoj, kelkfoje ec 
premioj. Neoficiale, t.e. ne dum la ĝenerala kunveno, vir-kolegoj donacas 
al siaj koleginoj florojn, dolĉaĵojn, kaj oni trovas liberan tempon por trinki 
kafon aŭ teon kaj iom babili. En kelkaj kolektivoj vespere estas vera festo, 
bankedo aŭ dancvespero, sed plej ofte oni pasigas tiun vesperon hejme. La 
sekvantan tagon ordinare viroj penas esti pli atentemaj kaj helpemaj ol 
normale; ofte oni akceptas gastojn aŭ gastas mem. ĉar en nia iando nun ne 
ekzistas speciala patrina tago, la 8a de marto estas ankaŭ Patrina Tago 
kun ĉio ligita: floroj, memfaritaj donacoj kaj gratulkartetoj de la infanoj. 
Komprenebie, pri virinoj kaj patrinoj paroias televido, radio, gazetaro. 
Ĝenerale ne estas iuj tute specialaj tradicioj. 


Nia sovetia Virina Tago estas la tago de unueco kaj solidareco de virinoj de 
la tuta mondo je la batalo por paco. Sovetian virinon oni solenas ne nur 
pro tio, ke ŝi estas patrino, ne nur pro ŝia ĉarmeco, sed ŝin oni solenas 
kiei egalrajtan, aktivan kuniaborantinon en konstruado de nova senkiasa 
socio. 

Post la Oktobra Revolucio virina egalrajteco estis leĝe fiksita. En ĉiuj 
sferoj de la socio la virino briie montras sian kapabion kaj aktive plenumas 
tutpopolan programon. 

Ne estis facile konfirmi virinan egairajtecon, precipe en orientaj respubiikoj 
kaj en mia regiono, Baŝkirio. Aktivuiinojn murdadis siaj patroj, edzoj, 
fratoj, kiujn provokadis fanatikaj muiaoj. Sed ia virinoj ĉion venkis. Nun 
iame senrajtaj virinoj en Baŝkirio ankaŭ elvenis sur ia larĝa viva vojo. 

La 8a de marto estas tre gaja, tre vigla festo, ĉar ĝi estas la tago de 

E atrino, avinjo, edzinjo, fratino ktp. ĉiuj sekrete preparas siajn donacojn 
aj surprizojn. Ĝi estas la okazo de konspiro kontraŭ la patrino. Infanoj 
preparas siajn manfaritajn donacojn, kuradas kun patroj ai la magazenoj, 
etaj infanoj deklamas, duonvoĉe provludas. Konspiro ĉie! 

Patrinoj ankaŭ bakas, kuiras plej bongustajn manĝaĵojn. Multe da homoj 
festas hejme, multe da homoj festas kun infanoj en pupteatro, en drko, en 
teatro ktp. 


Ekde 1966 la 8a de marto ne estas labortago; ĝi estas oficiala festo en 
Sovetunio. 

En Moskvo en la ĉefa teatro kaj Kremlo (kaj simile en aliaj urboj en 
Sovetio) okazas solenaj kunsidoj, en kiuj partoprenas aktivaj virinoj, kiuj 
distingiĝis en la laboro: sciencistoj, kuracistoj, pedagogoj kaj aliaj. 

En ĉiuj entreprenejoj okazas solenaj kunvenoj, kie oni kuraĝigas la plej 
bonajn aktivulinojn. A1 ili oni donas diplomojn kaj multekostajn donacojn 
ktp. Poste estas koncerto. 

En tiu tago la viroj donas al la virinoj florojn kaj donacojn. En la lernejo 
kaj la infanĝardeno oni preparas donacojn por la patrino kaj avinoj. 


Usono 

Dum ia pasintaj kvin jaroj Internacia Virina Tago lĝis vaste festata tago ĉe 
la plimulto da virinaj organizaĵoj kaj grupoj. Kunvenoj, seminarioj, podiaj 
diskutoj, konferencoj, radio-programoj, televidaj prezentoj kaj lernejaj 
programoj ĉiuj estis parto de la ĉi-jara festado de la rajtoj de virinoj kaj 
ilia kontribuajo al la mondaj historio kaj kulturo. 


Dum la 30aj jaroj la observo de Virina tago en Usono preskaŭ malaperis, 
kaj tiel dormis ĝis la 60aj jaroj, kiam la virina movado subite rekaptis la 
mesaĝon kaj plifortigis la batalon por egaiaj rajtoj en ĉiu aspekto de la 
virina vivo. 

3e la 8a de marto 1978, la Koalicio por Feminisma Agado okazigis 
kunvenon en San Diego, Kalifornio. Tie amasiĝis virinoj por la Tago, por ke 
neniu forgesu ke la batalo daŭras. 

Hodiaŭ en Usono la batalo kontraŭ diskriminacio ja daŭras - sed la celebroj 
de Internacia Virina Tago estas iorn forlasitaj. 3e la 8a de marto nuntempe 
okazas nur malgrandaj celebroj, kunvenoj, prelegoj ktp. Ĝi certe ne estas 
tiel populara kiel en la antaŭaj jaroj. 

NE ĈIE FESTATA 


La supraj artikoloj donas tre unuecan bildon pri la festado de IVT en 
Orient-Eŭropo. En komparo, la informoj el ia okcidento estas malmultaj kaj 
nekompletaj. Tio simple speguias ia situacion en ia koncernaj landoj, kie 
IVT estas festata nur de apartaj grupoj. Tial, verŝajne estus oportune 
aldoni kelkajn kiairigojn pri la observado de la tago en okcident-eŭropaj 
iandoj. 

IVT ne estas oficiala festotago kaj ĝeneraie ne estas konata de la publiko. 
Lastatempe la naciaj virinaj movadoj komencis utiiigi ĝin por kunvenoj, 
manifestacioj kaj similaj agadoj. Sed certe la tagon ne atmgis la gravecon 
kiun ĝi havas en Orient-Eŭropo. 

En 1982 la franca registaro decidis doni pli da atento al Internacia Virina 
Tago. Prezidento Mitterand invitis 450 famajn kaj nekonatajn virinojn al la 
prezidenta sidejo, afiŝoj de feministoj aperis en publikaj lokoj, kaj okazis 
diversaj aliaj celebroj. La virinaj organizaĵoj reagis al cio ĉi kun miksitaj 
sentoj. Kelkaj konsideris ĝin malgravigo de iiiaj postuloj: speciala atento en 
unu tago kaj ignorado dum la aliaj 364. Aliaj ĝojis vidi siajn ideojn 
akceptitaj kaj publikigitaj. 

Eblus argumenti, ke dediĉi al virinoj unu tagon - kiel doni al iii unu paĝon 
en ĴUrnalo - povus signifi: „ĉi tio estas por vij Ja cetero estas por la 
normalaj homoj (t.e. viroj)". Sed nuntempe oni pli emas konstati, ke virinoj 
ankoraŭ havas speciaiajn bezonojn, kiuj postulas apartan traktadon. Tial la 
virinaj movadoj transprenis la tagon kiel tagon de agado. 

En Itaiujo, tamen, okazis ĝuste tiu evoiuo, kiun ia feministoj timis. Ili uzas 
la 8an de marto por manifestacioj kaj aliaj atentigoj pri la situacio de 
virinoj. La simbolo de ia tago estas ia floro mimozo. Kompreneble la fior- 
vendistoj ĝoje kuraĝigas la disdonadon de mimozo, dum la pli serioza parto 
de la mesaĝo estas perdita. La afero fariĝis tiel ĝenerala, ke eĉ en 
oficejoj la ĉefoj donas mimozon al la oficistinoj. Femimsto diris al mi: „La 
8a de marto tute perdis sian karakteron de bataitago. Nun ĝi simple fariĝis 
alia komerca festo, kiei Ratnna Tago kaj Patra Tago. Mi havas la senton, 
kiam viro donas al mi mimozon, ke mi Ŝatus redoni ĝin al li". 


IILa informojn por ĉi tiu artikolo sendis: Rajna Konstantinova, Maria 
Taŝeva, Margret Bnandenburg, Sonja Tavĉar, Helena Halfar, Lembe 
L aanest, Galina Galceva, Nina Aiekseevna Makarova, Ellie Stein, Marcella 
Fasani kaj rni anonima kontribuanto. Aldonajn informojn provizis la revuoj 
Spare Rib (marto 1981), Ms (marto 1982), Intemaciisto kaj Women of 
Eumpe (n-ro 25). 


- 8 - 




Mia tago 

Anita Buswell Aŭstralio 


Ĉiun trian jaron la Asocio de Kamparaninoj Tutmondaj 
starigas konkursojn inter siaj membroj. La lasta 
estis tri—era: 1) desegnado por sa.lutkarto; 2) brod— 
aĵa bildo; 3) eseo milvorta pri "Mia tago". La ( 

premiita eseo estis presita en la.revuo The Countr.v— 
woman (La kamparanino). Mi juĝis ĝin tradukinda, 

Sar leginda ankati de la legantoj de Sekso kaj 
Egaleco . ACM 

Mia tago estis multfoje promesata al mi kiam mi estis 
infano. Dum jaroj mi anticipe ĝuis ĝin, kiel la Izraelidoj 
sian promesitan landon. 

Mia patrino furiozigis min oftege dirante: "Via tago alvenos". 
Riam mi — apenaŭ gisgenue alta laŭ mia memoro — postulis 
altajn kalkanumojn kaj lipfarbon kiel tiujn de mia, plen- 
kreska fratino, patrino ridis kaj diris: "Via tago alvenos". 

Kiam mi serpentume skribacis sur la murojn de la banĉambro, 
car mi ne rajtis havi stenografan libron kiel mia fratino, 
mia patrino ĝin diris malpaciencege, kaj dirante ŝi min 
manfrapis. 

Ambau gepatroj gin diradis denove kaj denove kiam mi grimace 
malridis kaj pafrfce postulis ĉevalon propran al mi mem, kian 
havis mia granda fratino: "Via tago alvenos". 

Do, mi atendadis mian tagon dum laliŝajne jaregoj. 

Gi alvenis kompreneble — kaj kun ĝi abrupta elreviĝo. Gi 
estis pagenda! La stenografa libro estis nur la komenca 
ĉapitro de monatoj da streĉa, obstina studado kaj multnombraj 
ekzamenoj, antaŭ ol mi akiris mian unuan postenon, kiu ebl— 

igis al mi aĉeti altajn kalkanumojn kaj lipfarbon. Mia 
cevalo alvenis kiam mi estis dek-trijara - pli frue ol la 
stenografa libro - sed kun ĝi alvenis ĉiutaga respondecado. 
"Se vi deziras tiun Sevalon, vi ĝin prizorgu!" Matenmanĝon 
mi ricevis nur post kiam mi manĝigis la ĉevalon, kaj post- 
tagmezan mangeton post kiam mi estis ekzercinta kaj enstal— 
iginta ĝin. 

Mi estus povinta forfrivoli mian tagon. Mi ja estus ĝin for— 
frivolinta, sen mia saga patrino. Si instruis al mi, ke por 
fari cion kion mi volas fari, por havi Sion kion mi volas 
havi, mi devas celkonscie labori. La tempon mi devis 
organizi. "Neniam diru al mi, ke vi ne havas tempon. Tempo 
estas la materialo de la vivo. Se vi vivas vi havas tempon." 
Tial, en miaj adoleskaj jaroj mi lernis ĉiutage fari liston 
de la tiutagaj farendaĵoj, aldoni kelkajn horojn por dormado 
kaj la tuton dividi per dudek kvar. 

Mia patrino konis plian diraĵon: "Vi ne estas la sola sablero 
ce la plago". Mi ne ŝatis tion. Mi ja sciis, ke mi ne estas 
la sola. Mi volis esti nur la plej atentata. Nu - ŝi for- 
^kuio ankau tiun ideon. "Vi ne indas je dua rigardeto ĝis vi 
unue lernos atenti aliajn." 

Tial, kiam mia tago alvenis, mi estis tiom trejnita kiom 
startopreta atleto. Mi estis respondeca, programita kaj 
plenkonscia pri la homoj cirkau mi. Post kvindek jaroj tiuj 
trajtoj ankoraŭ restas en mi. Estus same malfacile elradik- 
igi ilin, kiel forigi malsekecon el falanta pluvo. 

Mi plenumis plej altrangajn sekretariajn postenojn. En 
postaj jaroj, pro miaj kapabloj kaj efikeco, mi rajtis mem 
decidi mian salajron. Ciun aferon, kiun mi entreprenis en 
miaj liberaj horoj, sukcesis, ĉar mi sciis kiel atingi 
sukceson. 

En kio, do, mi eraris? Ĉar mi ja eraris. Malgraŭ mia brila 
elstareco, mi fuŝis, kaj jen mi finfine, frenezeta maljunul- 
ino, tute introvertita. 

Mi scias, en kio mi eraris. Sed malofte mi tion agnoskas. 

Nur foje, kiam mi vidas la korvarmon kaj amon, kiujn elverŝas 
sur sian bebon juna patrino, aŭ lafieronkaj indulgemon, kiujn 
elmontras avino al siaj genepoj, tiam io en mia gorĝo eknod— 
igas kaj min preskaŭ sufokas. Tiam mi estas devigata agnoski 


10 - 



(tamen tre sekrete), ke jene mi eraris: mi donis prioritaton 
al efikeco anstataS al homoj. 

Sekve mi fine fariĝis neamata kaj nekapabla ami. Mi rigardas 
min, la idealan komitataninon, kiu antaŭenpuŝis ciuspecajn 
aferojn. Ho, jes — mi konsciis pri homoj. Sed mi uzis ilin. 
Homoj servis miajn interesojn, ne inverse. 

Maljuna Nelsono, mia najbaro, pravas. Li ofte venas en mian 
apartamenton, frapetas per sia bastono sur la plankon kaj 
diras: "Ci tiu damninda ejo neniam aspektas loĝata". Mia 
logejo estas ciam tre orda, tre pirra. Nelsono postvivas sian 
edzinon kaj kvar el siaj gefiloj. Lia vivo estis morna, sed 
li estas varmkora kaj prizorgema. Mi scias, ke li ŝatas min 
— kaj ankau mi tre ŝatas lin, sed neniam mi konfesus — sed 
min obsedas ordo kaj tempo, kaj tiuj obsedoj formas inter ni 
barilon, kaj lin kolerigas. 

Mi demandas min, kial mi timas ami; kvankam mi scias ke ĝi 
venkas ĉion, ĝi. estas tio kion la mondo bezonas. Estas saĝe 
dirite, ke se homoj ĉie povus malliberigi la amon en si, 
ciuj samtempe, ni povus ŝanĝi la mondon en unu horo. 

Estas domaĝe, ke mi similas komputoron. Mi opinias, ke mi 
simbolas ci tiun teĥnologian epokon — malvarma, efika kaj 
nehoma. Mi estas stultulino. 

Jen denove Nelsono. Li ridetas kaj mi sidas ĉi tie kiel 
bela peco de sunblankigita ligno, Kiai mi ne povas reci- 
proke rideti? Provut Povas esti, ke vi ekmoliĝos kaj 
burĝonados. Povas esti, ke via, tago ankoraŭ alvenos! 

Trad. Audrey Childs-Mee (odri ĉajldz mi) 

Nederlando 


DENOVE TIU TEMO! 

Jes, vi divenis: KVA denove organizas kurson pri publika 
parolado por virinoj. Ĝi baziĝas sur la materialo jam 
sukcese uzita en Pisanica (vidu la lastan niuneron de SkE), 
kaj okazos dum la Universala Kongreso en Aŭgsburgo. La 
kurso enhavos la jenajn sekciojn: kiel prezentiĝi antaŭ 
publiko, kaj kiel kunmeti paroladeton. Sed, plej grave: la 
kursanoj mem devos verki kaj prezenti mallongan paroladon al 
la aliaj partoprenantoj. Atentu, ke eblos’akcepti nur 
limigitan nombron da partoprenantoj. 

Ĥntaŭen koj... 


KONFERENCO EN NAJROBO 

La Monda Konferenco de UN pri 
virinoj okazos ĉi—somere en 
NajroBo je 15-26 julio. Gi 
rerigardos kaj taksos la 
atingojn de la Jardeko de UN por 
Virinoj 1976-1 985 . 

La du ĉefaj temoj de la konfer- 
enco estos jenaj: ekzameni la 
efektivigon de la celoj de la 
Jardeko por Virinoj; strategioj 
por realigi la celojn de "egal- 
eco, evoluo kaj paco". 

Kiel ĉe la antaŭa konferenco en 
Kopenhago, proksimioine samtempe 
okazos lihera Forumo por ne- 
registaraj organizaĵoj, je 11—19 
julio. Ankaŭ UEA ricevis 
inviton partopreni kaj planas 
sendi reprezentanton. 


NEŬTRA VIRGENRO 

Laŭ la Franca Akademio, kiu 
strehas protekti la purecon de 
la franca lingvo, la vira genro 
estas la "neŭtra" genro en la 
franca. La Akademio havas 40 
membrojn, el kiuj unu estas 
virino. 

La Akademio maltrahkviliĝis post 
la starigo de Terminologia 
Komitato de la Ministerio por 
Virinaj Rajtoj. Gi timas la 
plancjn enkonduki in-genrajn 
formojn de titoloj kaj ofiooj, 
ĉar ĝi opinias, ke tio fontas el 
miskompreno pri la koncepto de 
gramatika genro, kaj ke ĝi 
kontraŭas la esencon de la 
lingvo. 

La prezidanto de la Terminologia 


Komitato, BenoSte Groult (b'nŭat 
grul) respondas: "Lingvo ne 
estas neŭtrala ilo. Fakte, ĝi 
spegulas la antaŭjuĝojn kaj 
strukturojn de la sooio. Ju pli 
virinoj altiĝas sur la socia 
ŝtuparo, kiu kutime paralelas la 
salajran ŝtuparon, des pli oni 
rifuzas doni al ili in-genrajn 
titolojn." 


SOLAJ VIRINOJ EN LA TRIA MONDO 

Pro ekonomiaj kaj sociaj ŝanĝoj 
en 1a Tria Mondo, difinita grupo 
suferas nekredeblan mizeron. 
Temas pri solaj virinoj: for- 
lasitaj edzinoj, vidvinoj, eks- 
edzinoj kaj needziniĝintaj 
patrinoj. Ili luktas kontraŭ 
teruraj handikapoj por prizorgi 
siajn infanojn kaj gajni monon 
por la familio. 

La Internacia Labor-Organizaĵo 
ĵus aperigis studon pri tiu 
grupo, kaj avertas ke la planis- 
toj de evolupolitiko finfine 
devos okupiĝi pri ĝi. Ne 
sufiĉas fidi je la estontaj 
avantaĝoj, kiujn portos al ili 
la ĝenerala evolupolitiko nur 
post multaj jaroj. 

Nova politiko necesas pro la 
jenaj kialoj: 

- En multaj evolulundoj almenaŭ 
tri familioj el dek dependas de 
virino. Tio verŝajne estas 
subtakso. 

- Virinoj suferas multajn prak- 
tikajn malhelpojn, pro vircent- 
raj sociaj strukturoj kaj mal- 
ebleco profiti de edukado, 
trejnado, financa helpo, 
teĥnologio kaj aliaj rimedoj. 

- La plimulto da familioj, 
estrataj de virinoj, estas tre 
malriĉaj; inverse, grandega 
proporcio da malriĉaj familioj 

dependas de virino. La infanoj 
de tiaj familioj riskas heredi 
la malavantaĝojn de la 
patrino. 

La studo emfazas la neceson re- 
rigardi la evolupolitikon kaj 
aktive favori la milionojn da 
koncernatoj. Jam ekzistas 
politikoj por malriĉaj kamparan- 
inoj kaj malrioaj familioj 
ĝenerale. Sed necesas ankaŭ 
aparte konsideri patrinojn kaj 
familiestrinojn. La raporto 
konkludas, ke multaj virinoj 
estas ne nur patrinoj, sed 
ankaŭ homoj, kiuj gajnas monon 
kaj subtenas familion. Same 
kiel viroj, ili bezonas profiti 
de skemoj por krei laboron kaj 
enspezojn. 


IHAJ RABENOJ 

Post longega debatado, la 
estrainta Rabena Asembleo de 
Konservema Judismo decidis 
akcepti virinojn kiel rabenojn. 

La asembleo konsistas el pli ol 
1 100 rabenoj tra la tuta 
mondo. 

La Ortodoksa juda movado retenas 
pli tradiciajn sintenojn ol la 
Konservemajjudoj, kaj forte 
kontraŭstaras la rabeniĝon de 
virinoj. La pli progresemaj 
judaj movadoj - la Reforma kaj 
Rekonstrua movadoj - jam akcsptas 
virinojn kiel rabenojn de pli ol 
10 jaroj, kaj ekzistas pli ol 
80 . 

La unua Konservema rabenino 
rabeniĝas en majo. 

DU VIRINOJ = UNU VIRON 

En Pakistano oni akceptis novan 
leĝproponon, laŭ kiu la atesto 
de du virinoj egalas tiun de unu 


viro. Tio validos en kazoj, kie 
atestantoj necesos por finar.oaj 
dokumentoj. 

Ankoraŭ sub debato estas alia 
leĝpropono, laŭ kiu la vivo de 
virino valoras nur duonon de 
vira vivo. En kazoj de ne- 
antaŭplanita murdo, la familio 
de la murdito rajtas peti kom- 
penson. Unu grupo postulas, ke 
la prezo por murdo de virino 
estu nur duono de tiu por 
viro. 

Tiu leĝo ahkoraŭ ne estas akcept- 
ita. Pakistanaj feministoj 
petas ĉiujn virinojn skribi 
protestleteron al: Prezidento 
Zia—ul—Haq, CMLA Sekretariato, 
Rawalpindi/lslamabado, Pakistano. 


EŬEOPA PARLAMENTO 

Post la elektoj al la eŭropa 
parlamento en 1984 , la procent- 
aĵo de parlamentaninoj estas 
17,29?o. Danlando havas la plej 
altan proporcion de reprezentan- 
tinoj (37,5%)> kaj sekvas 
Nederlando kun 28$. La lando 
kun la plej malalta proporcio de 
parlamentaninoj estas Grekujo 
(8,3%), sekvata de Italujo kun 
9,8%. 

La procentaĵo de ksuididatinoj al 
la parlamento (kiuj ne nepre 
estis elektitaj), estis pli alta 
ol en la antaŭaj elektoj en 1979 - 
Krome, la procentaĵo de kandida- 
tinoj estis preskaŭ sama kiel la 
procentaĵo de virinoj , kiuj 
efektive estis elektitaj. 


.. .mcilcinUiŭen 

PATRINECO KAJ PROFESIO: 
Su la Kombino eblas? 


Tio estas demando, kiun ni starigis al pluraj legantinoj de 
SkB. Ni sendis al ili demandilon pri la problemoj rilate al 
prizorgado de infanoj, domtaskoj kaj ekstera. laboro. Bn SkB 
n—ro 11, ni jam aperigis la respondojn de virinoj en Brazilo, 
Britujo, Estonujo, PR Germanujo, Hungarujo, Svedujo kaj Usono. 
En ĉi tiu numero aperas kelkaj el la ceteraj. 

Kelkaj virincj reagis al la demandilo per artikolo, aliaj J 
rekte respondis la demandojn. En tiuj kazoj, ni ĝenerale 
rearanĝis iliajn respondojn en la formo de kontinua teksto, ; 
por faciligi la legadon. 


NEDERLANDO: 

Kiam mi serioze faklaboris ekster la hejmo miaj gefiloj jam 
estis sufiĉe aĝaj por prizorgi sin, se mi mem ne jam revenis 
hejmen. Mi estis lerneja instruistino kaj miaj laborhoroj 
estis preskaŭ ĉiam samaj kiel tiuj de la gefiloj. Ili estis 
aparte komprenemaj kaj ne kaŭzis problemojn, kiuj malhelpus 
mian faklaboron. Se ili malsanis, mi foje devis peti for— 
permeson de mia lernejo, sed neniam dum longa tempo. 

Komence ni logis en apartamento en la domo de miaj gepatroj. 
Tial, kvankam ni ne respondecigis la, gea.vojn pri la genepoj, 
mi sciis, ke ĉiam estas iu en la domo. Poste ni transloĝiĝis 
al propra domo, sed, kiel dirite, la gefiloj jam kapablis 
zorgi pri si. 

Unu komenton mi povas aldoni: mi ĉiam firme kredis, ke patr— 
ino de junaj infanoj, t.e. de infanoj sub la lerneja aĝo, 
devas sin dedici al ili. Kiam la lasta el ili ja,m vizitadas 
lernejon, ŝi povas eklabori ekster la hejmo. Tiun principon 
mi sekvis. Tamen mi, de iom da tempo, dubas ĉu mi pravis. 
Junaj infanoj bezonas la, sekurecon de la patrina ĉeesto, 
sed, cu nepre la tutan tempon? Verŝajne pli grave estas, 

mj la patrino konservu viglaj sian menson kaj sian vivo- 
£«jon; se tiujn minacas la endoma vivo, la sklaveco de dom— 
mastrumado — kiu estas sklaveoo nur se la dommastr(in)o 
vidas ĝin tia — Su ne pli saĝe, ke la patrino laboru ekster— 
dome, kondiĉe ke la infanoj estas taftge vartataj, kaj revenu 
al ili kun plezuro? Aliflanke, tre postula faklaboro, kiu 
lacigas la patrinon, povus rezultigi, ke ŝi ne havas tempon 
pasigi kun la infanoj. 

Ni havas^Si tie geamikojn, kiuj baldaŭ naskos sian unuan 
bebon. Gi naskiĝos, antaŭvideble, en aprilo de la venonta 
jaro. La patrino estras hejmon por handikapuloj mense kaj 
fizike handikapitaj. Si tre ŝatas sian laboron, kaj pro 
nedeziro ĉesi labori ŝi dum jarcj hezitis ĉu aŭ ne naski 
mfanon. Pinfine, tamen, ili ambaŭ decidis, ke jes. La, 
patro laboras en oficejo kaj studas juron. Ili planas, ke 
post la Semajnoj de oficiala foresto de sia laboro pro la 
nasko, la patrino ree eklaboros. La patro ĉesos labori kaj 
restos hejme por prizorgi la bebon kaj fari la, dommastrum— 
adon - kaj studi. Mi suspektas, ke li ne plene komprenas 
kiom da laboro postulas eĉ novnaskito, kaj, se li tro 
"efike" organizos la beb-vartadon, mi timas, ke mankos la 
"am-etoso" ĉirkaŭ la infano. 

Audrey Childs-Mee 


NORVEGUJO: 

Mi havas du plenkreskajn gefilojn. Profesie mi estas art- 
ŝtopistino. Tiu estas profesio, kiun mi povis praktiki 
ankaŭ hejme, do post la nasko de miaj infanoj mi daŭrigis ĝin 
hejme. Mi ne opinias, ke mia intenco fariĝi patrino influis 
mian sintenon al mia edukado aŭ laboro. 

Mia edzo helpis min en la prizorgado de la, infanoj, kaj anka,ŭ 
en la domtaskoj. Li precipe purigis kaj faris pezajn taskojn. 

De tiam, la situacio de gepatroj iom ŝanĝiĝis. Gepatroj 
hodiaŭ rajtas ricevi liberan tempon kiam infano malsanas. 

Oni rajtas elekti, kiu el la gepatroj prenu tiun forpermeson. 
Tio estas bona. 

La provizado de infanvartejoj estas tute ne sufiĉa! Ne estas 
loko por ĉiuj, tamen la prizorgado de la infanoj estas tre 
kontentiga. Vartejoj estas nraltekostaj, sed oni povas laŭ 
bezono ricevi senpagajn lokojn, pro komunuma subvencio. 

Precipe sola patro aŭ patrino, aŭ malriĉaj gepatroj, ricevaa 
tion. La plejmulto da vartejoj eetas malfermitaj dum nur 
kvar horoj tage, kaj ili estas fermitaj dum la somero kiel 
la lernejoj. Tial ili ne kontentigas la "bezonojn de 
profesiuloj. 


Pepita de Ca,spary 


POLLANDO: 

Mi havas tri plenkreskajn gefilojn. Antaŭ ol mi naskis mi 
laboris en banko kaj poste mi datirigis en la sama posteno. 
Post la nasko de ĉiu infano mi havis tri—monatan liberan 
tempon. 

Mi opinias, ke mia intenco fariĝi patrino influis mian 
sintenon al mia edukado kaj profesia laboro. 

Mia edzo konstante helpadis ĉe la prizorgado de la infanoj, 
kaj kontrolis iliajn hejmtaskojn dum ili frekventis lernejon. 
Krome, li helpis kuiri, ordigi la loĝejon, lavi ktp. 

Kiam miaj mfanoj estis malgrandaj estis facile ricevi lokon 
en infanvartejo. (Nun la situacio malpliboniĝis.) Do miaj 
infanoj iris al la vartejo, kaj posttagmeze mia'edzo prenis 
ilm hejmen. Kiam la infanoj estis malsanaj mi mem zorgis 
pri ili. 

Mi ne spertis diskriminaoion ĉe dunganto, pro tio ke mi 
havis infanojn. Sed mi ne povis, pro multaj okupoj hejme, 
elekti pli bonan postenon. 

Nun mi vidis keikajn ŝanĝojn en la situacio de kiam mi havis 
infanojn. Unu ŝanĝo estas negativa: la manko de lokoj en 
infanvartejoj. Pozitiva ŝanĝo estas tio, ke patrinoj nun 
havas la eblecon ricevi tri-jaran liberan tempon pro nasko. 


SVEDUJO: 

Mi havas du infanojn, 1-g— kaj 3-g— jarajn. Antaŭe mi laboris 
kun vetermaro, kiel bestflegistino. 

Mi restis hejme dek monatojn pro la nasko de mia unua infano 
kaj 13 monatojn pro la nasko de la dua. Mi estus preferinta 
resti hejme pli longan tempon. 


- 16 - 



Mi datrrigis en la sama posteno post mia unua infano, sed mi 
laboris nur 24 horojn semajne kompare kun 40 antaŭe. Post 
mia dua infano mi ĉesis la laboron pro malkonsento kun mia 
dunganto. Mi aliĝis al sindikato kaj tio ne plaĉis al li. 
Subite ni ne konsentis pri diversaj aferoj. 

Mi nun laboras dum la someroj por agrikultura komisiono. 

Oni faras statistikon por scii kiom da agrikulturaj produkt— 
ajoj estas kulturitaj Siujare en Svedio. 

Mi estis edziniĝinta kiam mi naskis miajn infanojn. Mia 
edzo havas du infanojn de antaŭa edziĝo. Ili ne loĝas ĉe 
ni sed ofte vizitas nin dum semajnfinoj kaj lernejaj ferioj. 

Mi prizorgas la infanojn pli ol mia edzo, sed li helpas. 

Li manĝigas ilin dum tagmanĝo kaj enlitigas unu el la du. 

Li ne multe partoprenas en la domtaskoj nun. Multe dependas 
de tio, ke ni loĝas en la kamparo. Li ofte havas multon por 
fari ekstere kiam li venas de sia laboro. 

Ni ne havas sufice da infanvartejoj, precipe ne por tiuj, 
kiuj laboras malpli ol 21 horojn semajne. En tiu kazo, ne 
estas permesate lasi la infanojn en vartejo. 

La vartejoj estas ĝenerale kontentigaj. Antaue la prezo de 
la vartejo dependis de la salajro, sed nun tio ŝanĝiĝis en 
mia komunumo kaj ĉiuj pagas same. La horoj estas taŭgaj 
dum la semajno, sed estas problemo por tiuj, kiuj devas 
labori dum la semajnfino. Tiam ili ne povas lasi siajn 
infanojn. Ankaŭ dum la someraj ferioj povas esti problemoj. 
Kiam mi laboris 24 horojn semajne kaj havis nur unu infanon, 
mi lasis ŝin en komunuma vartejo, bona kaj sufiĉe malmulte— 
kosta. Nun mi laboras malpli ol 21 horojn kaj ne rajtas 
lasi la infanojn tie. Anstataŭe mi uzas privatan vartejon. 
Kiam la infanoj estas malsanaj mi devas resti hejme. 

Mi ne pensis pri patrineco kiam mi planis miajn edukadon kaj 
laboron. Sed nun, la fakto ke mi havas infanojn tre influas 
mian elekton de laboro. Mi n.e povas labori la tutan tagon 
ĉar mi havas multon por fari hejme. (Ni havas kelkajn 
bestojn.) Estas ofte malfacile ricevi duontagan laboron. 

Mi vere spertis diskriminacian sintenon ĉe dunganto pro tio, 
ke rni havas mfanojn. Mi fakte ĉesis mian laboron en veter— 
inara hospitalo post mia dua infano Sar ni ne plu inter- 
konsentis. Mi ofte sentis kulpon kiam la infanoj estis 


- 17 - 



malsanaj. Ciam urgis preni la infanojn post la laboro kaj 
kelkfoje mi ne povis resti pli longan tempon en la laborejo 
kiam estis multe por fari. 

Marianne Nilsson 


Mirdza Burgmeister Latvujo 

la informfilmo Mi serĉ as la viron . 
kiu^tuŝas problemojn pri familia vivo ĝenerale kaj samtempe 
sercas respondon^al la demando, kial en Latvio kreskas la 
nombro de needziĝintaj viroj. Oni aldonu, ke rilate nulig— 
itajn edzecojn Latvio okupas la unuan lokon en Sovetio. 

Antaŭ kelkaj jaroj oni montris informfilmon Virino, kiun 
(kian) oni atendas? La konkludo: virinoj fariĝis pli kaj pli 
virecaj (laŭ vestoj kaj okupataj oficoj) kaj viroj, male, 
virinecaj (okupiĝas pri infanvartado, mastrumas en kuirejo, 
hejme k.s.), tamen dank’ al Dio, robojn ankoratt ne portadas. 

Tiu ĉi filmo pensigis la socion, ke virinoj devus resti unua— 
vice virinoj. Almenaŭ ili evitu la pezajn fizikajn laborojn 
(kiuj difektas ilian sanon), ekzemple tiuj de traktoristo, 
konstruajlaboristo k.a. Bedatlrinde en realo ĝis nun nenio 
ŝanĝiĝis. 

La nova latva dokumenta filmo ne estas la daŭrigo de la 
unua, sed tute memstara. La aŭtoroj de la filmo montras 
nuntempan viron en la ĉiutaga vivo, liajn ecojn, okupojn, 
emojn, karakteron ktp. Oni vidas drinkulon dormantan sur 
benko apud strato, viron kiu gaje pasigas la tempon en amuz— 



FILMO 



Populara en Latvio fariĝis 

vespero, sed. ne edziĝas, Sar li preferas "ŝanĝi" la virinojn. 
Krom tio ĉiujn hejmajn lahorojn li scipovas fari mem. 
Instruisto kun altkvalitaj moralaj ecoj, sed ordinaraspekta, 
sensukcese serĉas edzinon helpe de geedziĝanoncoj. Post la 
morto de la edzino la vidvo okupiĝas pri tri infanoj: li 
lavas tolaĵojn, kuiras, purigas loĝejon kaj oiumatene 
akompanas la etulojn al infanĝardeno. Oni povas vidi ahkaft 
familiojn, kiuj trovis ehlecon pligrandigi la. enspezojn 
havante propran flor— kaj legom—ĝardenon, ĉar la salajro ne 
sufiĉas por vivteni la familion. 

Respondon al ĉiuj tiuj prohlemoj la filmo ne donas. Estas 
klare, ke venis tempo ion ŝanĝi en la ekzistantaj vivkondiĉoj, 
se oni volas por estonto havi normalajn familiajn rilatojn 
kaj eduki fizike kaj morale fortajn civitanojn. 


CU DISKRIMIIACIO? 


Permesu al mi ektuŝi la temon pri virina diskriminacio en 
Esperantujo. 

En Vankuvero pendis nekutima murtapiŝo sur muro de la lihro— 
servo. Pri la kongreso mem mi legis multnombrajn raportojn 
en diversaj Esperanto—revuoj el la tuta mondo, sed eĉ ne unu 
vorton pri la brodita tapiŝo. 

La murtapison brodis virinoj el 14 landoj el kvar kontinentoj 
lau instigo de esperantistinoj el pacifika marbordo. Jam la 
anoncon de tiu iniciato plejparte ne publikigis la Esperanto— 
revuoj. Oni legas en gazetoj pri flankaj temoj; kial oni ne 
menciu internacian virinan realigon de brodaĵo, ĉefe kiam ĝi 
estas prezentita en Universala Kongreso? Por kunordigi ĉiujn 
detalojn de la murtapiŝo virinoj uzis la internacian lingvon; 
kial silentis pri ĝi ĉiuj raportintoj pri la kongreso, kiuj 
cetere ne neglektis informi la esperantistaron pri kelkaj 
mankoj. 

Cu seksa diskriminacio? Mi respondas JES! Gi eble estas 
nekonscia fare de viroj, kiuj estas edukitaj neglekti mult- 
nombrajn virinajn aferojn. Estas nia tasko ĝin denunci sen— 
ĉese en Esperantujo. 

Louise Marin (luiz mare) §., 
Francujo 

Lo /ek/ct lingvoproblemo 

Claude Piron (klod piro) 

Svislando 


Vi demandas pri mia opinio koncerne la, seksan lingvoproblemon, 
aŭ la 1ingvan seksoproblemon en Esperanto. 

Nu, mi konstatas, ke mia pozicio ŝanĝiĝas de tempo al tempo 
tiurilate, sen konduki min al vere kontentiga solvo, kio 
konfirmas, ke ĝi vere estas tre delikata kaj malsimpla. Tiu 
komplekseco devenas de tri kaŭzoj: 

(1) lingvon oni ne povas -perforti: ĝi evoluas, sed nature 
kaj malrapide; 

(2) ^lingvo devas esti kohera; kelkfoje oni imagas, ke oni 
ŝanĝos nur parton, sed fakte tiu ŝanĝeto modifas la ekvili- 
bron de la tuto kaj postulas lanĝojn pli fundamentajn ol oni 
imagis; 

(3) cio, kio rilatas al la diferenco inter seksoj, tuŝas tre 
profundajn tavolojn en nia psiko, eĉ se ni tion ne konscias; 
tial ni ofte reagas pli intense ol la vera, konvencia lingvo- 
problemo pravigus. 

La pronomoj 

Dum longa tempo, mi favoris la ideon uzi ĝi_ kiam oni ne 
speciale deziras precizigi sekson: la homo, ĝi.,, la sekre- 
tario, ĝi,.. . 

Sed nun - eble mi refoje ŝanĝiĝos, mi ne scias - mi sentas 
tiun uzadon senpersoniga, malpersoniga, objektiga, kaj sekve, 
iagrade, malplivaloriga. 

E1 ĉxuj proponitaj pronomoj (kun la signifo li aŭ ŝi ), plej 
placas al mi z_i. Sed mi dubas, ĉu ĝi povos enradikiĝi. 

Pronomo estas io tiel baza en lingvo, ke nur tre malfacile 
oni povas sukcese enkonduki novan en vivantan lingvon; zi 
versajne aspektos tro artefarite al la plimulto. 


Kinfine, eble la solvo kuŝos en reveno al la tradicia 
cistemo. Por tion atingi, necesas nur, ke oni rigardu la 
problemon laŭ alia perspektivo. Kiam la, virinoj komprenos, 
ke la sistemo malfavoras la virojn, eble ili akceptos tiun 
proponon. Sed por tio necesus revortigi la regulon jene: 

Skzistas en Esperanto pronomo, kiu signaa la homon, 
ĝenerale, kiu ajn la sekso. Tiu pronomo estas li . 

Se oni deziras precizigi, ke temas pri virino, oni uzas 
specialan pronomon: ŝi . 

La kompatindaj viroj ne ricevis specifan pronomon. 

Manke de tiu distingo, oni uzas pri ili la ĝeneralan 
pronomon li. 

Pruvon, ke la pronomo l_i estas senseksa, mi trovas en la 
fakto, ke la Biblia Societo Londona alprenis tiun pronomon 
por signi Dion kaj la anĝelojn. Pri la, fakto, ke Dio ne 
estas pli vira ol ina, ĉiuj teologoj konsentas: Dio estas 
senseksa estaĵo. Kaj se vi volas diskuti pri la sekso de la 
anĝeloj, nu, bone konsentite, sed alifoje, mi petas. 

La sufiksoj 

Ni nun konsideru la afikson,^kiu montrus, ke oni specife 
parolas pri la vira sekso. Ce bestoj, ni uzas la prefikson 
vir- , sufiĉe kontentige: virkato , virh'ando , virĉevalo ... 

Sed tio ne povas taŭgi por homoj: viredukisto aŭ virflegisto 
povus kompreniĝi kiel ajnaseksaj homoj okupiĝantaj pri la 
edukado aŭ flegado de viroj. 

Zamenhof mem, kaj post li Petro Stojan, proponis la sufikson 
-ir-. Mi ne trovas ĝin taŭga, unuflanke ĉar ir— jam estas 
ofte uzata radiko, aliflanke ĉar la vokalo estas la sama kiel 
en -in-, kaj lingvo estas des pli klara, ju pli la diferenc- 
iĝoj montriĝas vokale. Ce radio, telefono, fonbruo, oni 
perceptas la vokalojn multe pli bone ol la konsonantojn. 

Pro tiu sama kaŭzo mi forĵetus la sugestojn uzi -iĉ- kaj -im—. 
Ci-lasta, precipe, estas vere tro facile konfuzebla kun -in—. 
Se vi diros instruist imo , kiom da personoj en via, aŭdantaro 
vere perceptos, ke vi diras tion kaj ne instruistino? 

Oni ankaŭ proponis —ab—. Estetike, tiu ne plaĉas a.1 mi: 
instruistabo ne serrtigas kiel homo, viro. Tio kompreneble, 
estas plej subjektiva reago, kaj ĝi havus validecon nur, se 

rnultaj personoj reagus sutjektive simile al mi. Sed estas 
a.Lia argumento kontraŭ ĝi, nome, ke oni (i.a. nia terminologo 
R. Bichholz (ajĥholc)) proponis la sufikson -ah— por diversaj 
iriatenaj aferoj, ekzemple necesaho . Tiu formo estis prezent— 
ita en la Slipara Vortaro kaj en la projekto de Esperanta 
Bildvortaro (Dnden) + . " " 

Ne eblas^scii, cu—ab—. kiel sufikso por sanitaraj instalaĵoj, 
enradikiĝos aĜ ne en la lingvo, sed ni almenaŭ devas respekti 
la principon, ke oni ne proponu du samformajn afiksojn por 
du tute malsamaj signifoj. Tial, miaopinie, —ab— signifanta 
viran sekson, estas forĵetinda. 

Sajnas, ke, nuntempe, la lingva kreemo de esperantistoj 
manifestiĝas per tio, ke ĉiu proponas novan sufikson por 
havigi al la kompatindaj viroj tiun etan aldonaĵon, kiu, laŭ. 
la lingvosento de multaj, ankoraŭ mankas al ili. Se Siuj 
ludas tiun ludon, kial ne ankaŭ mi? 

Mi pli ŝatas pruntojn, lingve, ol arbitrajn elpensaĵojn. 

Tial mi submetas al vi mian proponon, rekte tiritan el la 
latina: —us—. 

Cu ne sonas bele la paroj katuso/katino , soldatuso/soldat- 
ino , cervuso/cervino , diu3o7diino , sklavuso/sklavino? Mi 
koncedas, ke instruistuso kaj prezidantuso estas malpli 
belaj, sed sekretariuso estas orelplaĉa, ĉu ne? 


La ideo ĉerpi elementon de vorto, kaj ĝeneraligi ĝian 
uzadon, estas filologie ĝusta. Eichholz diserigis lavabo , 
registritan en PIV, kvazaŭ ĝin formus la morfemoj lav , ab 
kaj o_. Bernard Golden forte kritikis tiun sistemon en la 
n-ro 21 de la revuo Filologo , sed miaopinae ĝi estas valida. 
La fakto ke —abo devenas de latina verba finaĵo ne ĝenas. La 
vorto buso , unu el la plej internaciaj en la monŭo, venas de 
la finajo —ibus en omnibus . plurala dativo de omnis , "ĉiu". 
Omnibus , latine, signifas "al ĉiuj", "Se Siuj", kaj oni uzis 
la vorton por signi trajnon, kiu haltas Se Siuj stacioj. La 
fakto, ke bus estis origine gramatikaĵo ne malhelpis ĝian 
fekundecon kun tute alia senco en omnibuso , autobuso, trole— 
buso , ktp. Simile, aŭto , kiu greke estas kvazaŭ gramatikaĵo 
(gi estas la pronomo "si") transiris de automobile ("mem- 
moviganta") al aŭtobuso , aŭtoŝoseo , kaj, ekzemple, al la 
eŭropkontinenta autostop . 

Kble vi riproĉos, ke - us jam ekzistas kiel kondicionala 
verba finajo, Sed finajoj neniam estas memstaraj vortoj aŭ 
iadikoj en Esperanto. La fakto ke ni akuzative multe uzas 
-on ne malhelpas nin uzi la sufikson -on- en duono kaj 
triono . 

bed kiom ajn mi sentas patran korinklinon al mia useto, 
tamen mi kredas, ke la problemo estas neĝuste rigardata en 
biu serco al vira afikso (almenaŭ en la ĉiutaga lingvo; 
eble por zoologoj la afero aperas alia). 

Mi do persone proponas solvi ĝin per apliko de jenaj reguloj, 
kiuj nur estas konstato de jama parta, uzado (ĉefe en 
Ekstrema Oriento, en anglalingvaj landoj kaj en Skandinavio, 
ŝajnas al mi): 

(1) Por ĉiuj vortoj, kiuj esprimas rolon aŭ funkcion 
(escepte de nobela aŭ familia), en socio aŭ societo (do 
inkluzive de profesioj), la o—formo aplikiĝas egale al viroj 
kaj al virinoj: instruisto , prezidanto , delegito , kuracisto , 
geografo , sekretario , flegisto povas esti viro aŭ virino. 

La lingvo oi-rilate rezignas esprimi la seksdistingon, ĉar 
tiu estas tute flanka konsidero rilate al la k.oncepto, kiun 
oni volas esprimi. Jes ja, oficestro povas rilati malsame 
al vira sekretario ol al virrna, kaj por knabeto ne estas 
indiferente, cu prizorgas la klason viro aŭ virino. Sed 
same, ne estas indiferente, ĉu la persono, kun kiu ni inter— 
agas, estas juna aŭ maljuna, bela aŭ malbela, sana aŭ mal— 
sana, ktp, tamen, ni ne enplektas tiujn flankajn ecojn en 
lingvoformojn. 

Se oni nepre volas aŭ devas distingi la sekson, oni almetu la 
vorton vira aŭ la sufikson — ino . Vira flegisto perfekte 
respondas al la angla esprimo male nurse ; flegistino uziĝus 
nur, se oni volas eviti dubon pri la sekso ce la aŭdanto aŭ 
leganto. 

(2) Por nobelaj titoloj, oni distingu la seksojn laŭ la 
tradicia sistemo. Ili ja apartenas al reakcia pasinteco, Su 
ne? Ni do diru grafino . dukino , princino , ktp. 

Pri reĝino/reĝo , mi proponas distingi, ĉu temas pri reĝedzino 
kiun mi emus nomi reĝino , ĉu pri virino havanta la samajn 
ŝtatajn funkciojn kiel reĝo, kiuji mi nomus, plej ofte, reĝo . 
Laŭ tiu sistemo, ni povus diri, ke la belgoj havas reĝinon, 


dum la britoj havas virinan reĝon. Sed ehle ĉi tio estas 
psikologie malĝusta. Sble reĝino, en realo kiel en fabeloj, 
tro elvokas specon de patrino att diino, por ke la homoj 
akceptu nomi ŝin reĝo. Estus interese scii, tiurilate, kiel 
reagus al mia propono la homoj en landoj, kie nun reĝas 
virino. 

(3) Por membroj de familio, ni sane konservu la tradician 
sistemon: frato , patro , edzo estu nur viroj; familianinojn 
oni nomu patrino , fratino , edzino . ktp. 

Oni povus konsideri, ke sistemo, en kiu la vorto frato egale 
aplikiĝus al (viraj) fratoj kaj al fratinoj, estus pli, 
kontentiga, se oni samtempe alprenus virseksan afikson 
(fratuso/ fratin 0 ; fratico/fratino ...). sed tio ŝajnas al mi 
tro teoria. Tiuj vortoj estas tro bazaj por povi enradikiĝi 
en la lingvo kun tute alia senco ol la tradicia. 

Apud tiu lingva arg\imento, mi submetu psikologian: frato, 
patro , edzo , eĉ onklo elvokas multe pli forte la koncernam 
sekson ol instruist 0 aŭ prezidanto . ĉar temas pri pli 
profunda, pli primitiva tipo de rilatoj, kiu datiĝas de la 
infaneco kaj kiu estas ligita al la kompreno, ke tiu eco — 
la sekso de tiu grava persono — estas definitiva, neŝanĝebla, 
Alivorte, oni ne estas definitive instruisto aŭ prezidanto, 
sed oni estas definitive frato, filo aG patrino, kaj en tiuj 
rilatoj, kiuj havas tre primitivajn radikojn, la selcso de la 
persono estas multe pli grava ol kiam temas pri simpla 
funkcio. 

( 4 ) Kelkaj aliaj vortoj, ekzemple amiko , starigas mal— 
facilan problemon. Por ĉino aŭ anglalingvano, ĝi tre facils 
povus signifi "vira amiko" kaj/aŭ "amikino”, sed mi dubas, 
ĉu la aliaj popoloj povas tion akcepti senprobleme. 

Konklude mi ripetu, ke la problemo estas tre kompleksa. Oni 
ne solvos ĝin per racia decido, ĉar ĝi tro tuŝas la ne— 
raciajn aspektojn de sinesprimado. Uzante la lingva))on de 
lingvistoj mi dirus, ke ne temas nur pri "denota,cia" + 
problemo, sed pri problemo, en kiu la "konotaciaj" elementoj 
estas tro gravaj, por ke arbitra decido povu ĝin solvi. 


Denotacio: Simpla signifo de vorto, sen implicoj 
Konotacio: Subkomprenata kromsignifo 

